X-kimpan säännöt

(ehdotus 25.2.2007)

HUOM! Nämä on modifioitu venekimpan ym.säännöistä!!

**Periaate**

Kimpan periaate on mahdollistaa, monipuolinen lentäminen, kohtuullisin kustannuksin, turvallisesti, hyvässä seurassa. Tavoitteena on lisätä jäsenten ilmailutietoutta ja ylläpitää hankitut laitteet moitteettomassa kunnossa.

X-kimpasta käytetään jäljempänä nimitystä **Kimppa**.

**Kimppa**

**Jäsen- ja osuusmäärä**   
Konekimppaan voi kuulua 2...10 jäsentä ja siinä on 120 osuutta. Määristä voidaan poiketa vain kaikkien yhteisellä sopimuksella.  
  
**Kimppaan liittyminen**Kimppaan voi liittyä, jos kaikki sen hetkiset osuudenhaltijat yksimielisesti niin päättävät.  
  
**Kimpan jako osuuksiin**  
Kalustojen yhteenlaskettu hankintahinta jaetaan 120 osuuteen. Kimppaan osallistuva saa ostaa enintään 80 osuutta ja vähintään 12 osuutta. Jos kimpassa on kolme osakasta, jaetaan omistus tasaosuuksiin, jossa kukin omistaa 40 osuutta. Jos kimpassa on neljä osakasta, niin kukin omistaa 30 osuutta. Kimpan kasvaessa kaikki luopuvat tasaisesti omistuksestaan. Kimpan supistuessa jäljelle jäävät lisäävät tasaisesti omistustaan. Edellä olevasta voidaan poiketa yhteisellä yksimielisellä sopimuksella eli esim. kimpan jäsenet voivat yhdessä tai erikseen ostaa luopuvan jäsenen osuudet.  
  
**Kimppaan liittyvän osuuden hinta**Osuuden hinta lasketaan lento- ja muun kaluston kokonaishankintahinnasta 1.1.2007 alkaen. 1.1.2007 jälkeen tapahtuvat myynnit ja uushankinnat otetaan huomioon osuuden hinnassa. Osuuden hinta päivitetään kerran vuodessa tai kun muutoksia osuuden arvossa on tapahtunut. Arvon määrityksestä voidaan muuttaa yhteisellä yksimielisellä sopimuksella.  
  
**Kimppaan liittyvän yhden osuuden laskukaava**Kalustojen senhetkinen yhteenlasketun summan laskennallinen arvo / 120.

esimerkki: Joku ostaa 1/4 osuuden kimpasta (= 30 osuutta 120 osuudesta), jossa kalustojen senhetkinen yhteenlasketun summan laskennallinen arvo on ollut uutena 20.000. Mitään uutta ei ole hankittu ja hankinnasta on kulunut yli kaksi vuotta. (20000\*0.8)/120=133\*30=4000.  
 **Kaluston arvonmuutos ostoissa tai myynneissä**Uushankinnan ostohinta lisätään kimpan kalustojen yhteenlaskettuun hintaan ja myydyn tavaran myyntihinta poistetaan osuuden laskennallisesta arvosta. Uushankinnan hinnan kuoleentuminen alkaa hankintapäivästä ja noudattaa kaluston arvon laskukaavaa (kts. Kimpasta eroavan osuuden laskukaava). Kimpasta valitaan henkilö pitämään kirjaa kaluston arvosta.  
 **Kimpasta eroaminen.**

Kimpasta voi erota:

**a. myymällä osuutensa tai  
  
b.** **ilmoittamalla siitä suullisesti kaikille kimpan osapuolille**. Kimppaan jääneet maksavat luopujalle 3 kuukauden sisällä ilmoituksesta luopujalle hänen laskennallisen osuutensa. Osuuden voi myös myydä uudelle tai vanhalle jäsenelle. Etukäteen maksettuja vastikkeita ei palauteta.  
  
**Kimpasta eroavan osuuden laskukaava**  
Osuuden hinta lasketaan kokonaishankintahinnasta 1.1.2007 alkaen. 1.1.2007 jälkeiset myynnit ja uushankinnat otetaan huomioon osuuden hinnassa. Kimpasta eroavan osuuden hinta päivitetään kerran vuodessa tai tarpeen mukaan, kun muutoksia arvossa on tapahtunut. Osuus lasketaan seuraavan kaavan mukaan koko kaluston yhteenlasketusta kokonaishankintahinnasta.

1kk-1v -30% vähennetään kaluston kokonaishankintahinnasta  
1-2v -40%   
2-3v -45%   
3-4v -50%   
4-5v -55% jne. 5% portain   
  
esimerkki: kimpan jäsen haluaa luopua 1/4 osuudestaan (30 osuutta 120 osuudesta), jossa kokonaishankintahinta on ollut 20.000, mitään uutta ei ole hankittu, eikä mitään vanhaa myyty. Hankinnasta on kulunut alle yksi vuosi. (20000\*0.7)/120=117\*30=3500.

**Kimpan lopetus**Jos kimppaan jääneet eivät pysty tai halua suoriutua eroajan osuudesta tai jos yhteisesti päätetään kimpan lopetuksesta; kalusto myydään ja myydystä saadut rahat jaetaan osuuksien mukaan.

**Kimpan asioista päättäminen**

Kimpan asiat päättää kimpan **kokous**. Yksittäisen jäsenen on tyydyttävä kokouksen päätökseen.

Vuosittain pidetään yksi kimpan varsinaista kokous viimeistään maaliskuussa. Ylimääräisiä kimpan kokouksia pidetään silloin, kun kimpan kokous niin päättää tai vähintään 2 kimpan jäsenistä sitä pyytää. Kutsu varsinaiseen kokoukseen annetaan **vähintään viisi (5) päivää** ja ylimääräiseen kokoukseen vähintään kolme (3) päivää ennen kokousta sähköpostitse tai tekstiviestillä. Kutsussa on mainittava kokouksessa käsiteltävät asiat, muista asioista kokouksessa ei voida päättää. Kimpan varsinaisessa kokouksessa käsiteltäviä ovat seuraavat asiat:

1. kokouksen avaus
2. valitaan kokoukselle puheenjohtaja, sihteeri ja kaksi pöytäkirjantarkastajaa, jotka toimivat tarvittaessa ääntenlaskijoina
3. todetaan kokouksen laillisuus ja päätösvaltaisuus
4. hyväksytään kokouksen työjärjestys
5. esitetään tilinpäätös edelliseltä vuodelta
6. päätetään maksujen, korvausten ja vakuutusten suuruudesta
7. valitaan asiain-/taloudenhoitaja ja huoltovastaava
8. käsitellään muut kokouskutsussa mainitut asiat

Mikäli kimpan jäsen haluaa saada jonkin asian kokoukseen, tulee hänen toimittaa se kirjallisesti asiainhoitajalle vähintään viikko ennen kokousta.

Jos asioista ei päästä yhteisymmärrykseen sopimalla, kärhämät sovitaan äänestämällä. Osuuden haltijalla on yhtä monta ääntä kuin on osuuksia ( yht. 120 osuutta). Jos äänestys menee tasan, ratkaistaan riita kolikkoa heittämällä.

Kokoukset voidaan pitää myös sähköisesti (sähköposti, skype tai puhelin), jolloin tulee huolehtia, että normaaleja kokousperiaatteita noudatetaan eli:

1. annetaan kokouskutsu riittävän ajoissa etukäteen, jossa kokouksen pitoaika ja asia (voidaan esim. pyytää vastausta kokousajankohtaan mennessä)
2. pidetään kokous sovittuna aikana puhelimella tms. (tai käsitellään (asiainhoitaja?) esim. sähköpostilla saadut kannanotot)
3. tehdään päätös, pöytäkirja (joka lähetetään sähköpostilla jäsenille tiedoksi)

Pienemmissä päätöksissä hyväksyttäneen 'soittokierros', etenkin jos kaikki jäsenet tavoitetaan.

**Kalustot**

Kimpan hankinnat jaotellaan lento- ja muuhun kalustoon.  
  
**Lentokalusto**Lentokalustoon kuuluu lentokone, navigointivarustus ja muut lentokoneeseen hankitut kiinteät varusteet.  
  
**Lentokaluston uusiminen**Moottori ja muut laitteet uusitaan tarvittaessa. Periaatteesta voidaan poiketa vain kimppaan kuuluvien yhteisellä yksimielisellä päätöksellä.  
 **Lentokaluston yhteenlaskettu hankintahinta**Lentokaluston yhteenlaskettu hankintahinta käsittää lentokoneen moottoreineen, navigointivarustuksen ja muut koneeseen hankitut kiinteät varusteet.  
Korvattaessa vanha tavara uudella vanhan arvo poistetaan ja uuden arvo lisätään yhteenlaskettuun hankintahintaan, josta osuuden arvo muodostuu. Korvaavan tavaran arvonalennuksen lasku alkaa hankintapäivästä.  
 **Muu kalusto**Muuta lentokoneen hoitoon, huoltoon tai säilytykseen liittyvää kalustoa. Hankinnoista päätetään jäsenten yhteisellä yksimielisellä päätöksellä.  
  
**Muun kaluston yhteenlaskettu hankintahinta**Korvattaessa vanha tavara uudella vanhan arvo poistetaan ja uuden arvo lisätään yhteenlaskettuun hankintahintaan, josta osuuden arvo muodostuu. Korvaavan tavaran arvonalennuksen lasku alkaa hankintapäivästä.  
  
**Kimpan jako osuuksiin**Kalustojen yhteenlaskettu hankintahinta jaetaan 120 osuuteen. Kimppaan osallistuva saa ostaa enintään 108 osuutta ja vähintään 12 osuutta. Jos kimpassa on kolme osakasta, jaetaan omistus tasaosuuksiin, jossa kukin omistaa 40 osuutta. Jos kimpassa on neljä osakasta, kukin omistaa 30 osuutta. Kimpan kasvaessa kaikki luopuvat tasaisesti omistuksestaan. Kimpan supistuessa jäljelle jäävät lisäävät tasaisesti omistustaan. Edellä olevasta voidaan poiketa yhteisellä yksimielisellä sopimuksella.  
  
**Lentokaluston laskennalliset arvot**Kimpan jäsenistä valitaan henkilö, joka vuosittain tai uushankinnan jälkeen laskee kaluston hankintahinnan, kimppaan liittyvän osuuden ja kimpasta luopuvan osuuden arvon.  
  
**Muun kaluston laskennalliset arvot**Kimpan jäsenistä valitaan henkilö, joka vuosittain tai uushankinnan jälkeen laskee kaluston hankintahinnan, kimppaan liittyvän osuuden ja kimpasta luopuvan osuuden arvon.  
Kaluston ikä  
1kk-1v 100% hankintahinnasta  
1-2v 90%  
2-3v 80%  
3-4v 75%  
4-5v 70% jne 5% portain.  
  
**Lentokaluston laskennallinen arvo**  
Kaluston ikä  
1kk-1v 100% hankintahinnasta  
1-2v 90%  
2-3v 80%  
3-4v 75%  
4-5v 70% jne 5% portain.

Miten tämä lasketaan lentsikassa?

**Koneen käyttö ja varaaminen**

Koneella saa lentää vain jäsen (tai yhteisesti valtuutettu henkilö?). Matkustajana voi olla 'kuka tahansa'.  
  
Konekimpalle perustetaan kotisivut, jolle laitetaan kalenteri, johon osakkaat saavat merkitä alustavia varauksia.  
  
**Lyhyt paikallislento (<1/2h)** voidaan tehdä, kun kone on vapaana (korrektia on tarkistaa varaustilanne).   
  
**Pidempää paikallis-/matkalento**a varten tulee varaustilanne aina tarkistaa. Ottamalla kone käyttöön ilman varausta lyhyellä varoitusajalla tai perumalla varauksensa on kaikille osakkaille soitettava/lähetettävä tekstiviesti ennalta sovittuihin numeroihin. Viestimenä käytetään käsipuhelimia  
 **Koneen vienti muiden jäsenten ulottumattomiin.** Jäsenellä onoikeus tehdä enintään 7 vrk yhtäjaksoinen varaus esim. matkaa varten.  
- ennakkovaraus 7 vrk aikaisemmin??  
- minimitiima/vrk???

**Yleisiä varausperiaatteita**Lentämään lähtevät jäsenet sopivat keskenään lähtö- ja tuloajoista.   
Varauksissa koneen aamusta käyttöön varaava on etuoikeutettu päivän myöhäisempiin varaajiin nähden.  
Varauksissa, koneen kokopäiväksi käyttöön varaava on etuoikeutettu osapäiväisiin varaajiin nähden.  
Jos varaajaa ei ole paikalla 15 min kuluessa varauksen alettua, katsotaan varaus rauenneeksi. Matkalentovaraukseen kannattanee laittaa säävaraus, jos arvelee lähdön myöhästyvän sään takia, niin muut tietävät vaikka soittaa.  
  
**Lentäminen**  
Jäsenen tulee lentäessään noudattaa voimassa olevia ilmailumääräyksiä ja hyvää ilmailutapaa. Konetta tulee käsitellä lento-ohjekirjan ja muiden yhteisesti sovittavien ohjeiden mukaisesti.

**Ohjeiden noudattamatta jättäminen**Jos jäsen toistuvasti ei noudata em. kohdassa mainittuja asioita tai näitä sääntöjä tai muuten todetaan kykenemättömäksi lentää kimpan koneella, voidaan hänelle antaa kimpan kokouksessa päätetty kirjallinen huomautus. Kahden kirjallisen huomautuksen jälkeen voidaan evätä lento-oikeus ja lunastaa jäsenen osuudet. Osuuden hinta määritellään, kuten toisaalla todetaan.

**Säilytys**

Koneen kotikenttä on EFUT ja sitä säilytetään Utin Laskuvarjokerhon hallissa. Pääsääntöisesti kone säilytetään hallissa peitettynä. Kesäkaudella konetta voidaan pitää myös Kymin kentällä.

**Koneen ylläpito**

Kone huolletaan säännöllisesti. Kone pidetään puhtaana. Käytön jälkeen käyttäjä huolehtii, että kone on asiallisessa kunnossa seuraavaa käyttäjää varten.

**Tili**

Perustetaan tili kimppaa varten, jonne vastikkeet talletetaan. Tililtä maksetaan vakuutukset, huollot, kausikortit ja muita koneen kuluja.

**Kiinteä kulut**

Koneesta aiheutuneet kiinteät kulut jaetaan tasan kimpan jäsenten kesken omistusosuudesta riippumatta.

**Vakuutukset**  
Koneeseen otetaan pakollisten vakuutusten lisäksi kasko, jonka suuruus päätetään vuosikokouksessa.  
Konetta vahingoittanut maksaa omavastuuosuuden. Varkauden tai tulipalon omavastuuosuus jaetaan kimppaan kuuluvien kesken tasan.

**Kausikortti**Koneeseen hankitaan kausikortti sovituksi ajaksi, yleensä muille paitsi Vantaalle ja Malmille. Muut kuin kausikortin kattamat kenttämaksut maksaa ko. lentäjä.

**Vuositarkastus/-huolto**Koneeseen tehdään tai teetetään vuositarkastus/-huolto sekä muut tarpeelliset huollot ja korjaukset.

**Öljy**Öljynlisäyksiä varten pidetään saatavilla sopivaa voiteluöljyä.

**Hoitovastike**Kimpan jäseniltä peritään hoitovastiketta, joka on sovitaan kauden aikana. Vastikkeet talletetaan yhteiselle tilille, josta maksetaan kaikki koneen kulut. Kimpan talousasioista vastaavan henkilö seuraa kuluja ja jos ne ovat suuremmat kuin maksetut vastikkeet laskee hän uuden vastikkeen hinnan ja ilmoittaa siitä osakkaille.

**Muuttuvat kulut**

**Polttoaine (tästä on eri ehdotuksia)**1.**'Kimppabensat'**. Tankataan kimppakortilla ja maksetaan sovittua korvausta (esim 1€/min).  
Helppo - ei kuitenkaan tue säästäväistä lentotapaa.

2. **'Omat bensat'**. Jokainen kimpan jäsen hankkii ja maksaa omat polttoaineensa. Jokainen jäsen huolehtii, että kone tankataan käytön jälkeen täyteen (tai lippaan) sovitulla tavalla. Jos koneen tankki ei ole tankattu sovitulla tavalla, soittaa koneen pilotti edelliselle käyttäjälle ja sopii menettelystä. Ellei edellistä käyttäjää tavoiteta, voi pilotti tankata koneen ja laskuttaa edellistä lentäjää.  
Kannustaa säästäväiseen lentotapaan, vaivalloinen 'kentänkiertokeikoilla', pieniä tankkauksia.

3. **'Sekamalli'**.   
a. 'Kimppabensoilla' - tankataan kimppakortilla ja maksetaan kimppatilille min-taksan mukaan - halutessaan kukin voi toimia vain näin.  
b. 'Omat bensat' - tankataan lähtiessä täyteen kimppakortilla. Matkan aikana ja lopussa täyteen omalla kortilla.  
Kannustaa säästäväiseen lentotapaan - onko käytännössä helppo toteuttaa????

**??Muut huollot kuin vuosihuolto/-tarkastus**??Muitten huoltojen kustannukset otetaan huomioon 'kulujen tasauksessa' ja ne jaetaan jäsenille lennettyjen lentotuntien suhteessa.

**Kimpan hyväksi tehty työ ym.**

Koneen ylimääräisestä pesusta, vahauksesta, sen viennistä huoltoon tai talvisäilytykseen, koneen rakentamisesta tai muusta kunnostuksesta saa palkkaa. Tuntipalkka sovitaan yhteisesti. Hyvitystä työstä maksetaan korkeintaan kolmelle jäsenelle kerrallaan. Neljän osallistuessa talkoisiin palkkaa ei makseta. Ennen työn tekemistä on toivottavaa mainita työstä muille kimpan jäsenille ja tarjota mahdollisuutta ottaa osaa. Työt kirjataan muistiin erilliseen vihkoon.

**Asiain-/taloudenhoitaja**Kimpalle valitaan asiain-/taloudenhoitaja, joka saa käyttöönsä tilin. Hän mapittaa kaikki kuitit, pitää riittävän kirjanpidon, arkistoi pöytäkirjat ym. ja raportoi jäsenille tarvittaessa. Hänen käyttämänsä aika lasketaan kimpan hyväksi tehtyihin töihin.

**Huoltovastaava**Kimpalle valitaan huoltovastaava, joka huolehtii ja valvoo, että kone huolletaan asiallisesti ja että tekninen kirjanpito on kunnossa. Huollot sinänsä voidaan tehdä tarkoituksenmukaisella tavalla. Hän raportoi jäsenille tarvittaessa. Huoltovastaavan käyttämä aika lasketaan kimpan hyväksi tehtyihin töihin.

**Kimpan hyväksi tehty lento/kuljetus/matka**  
- Kimpan hyväksi tehdyn koe- ja siirtolennon kulut maksetaan kimpan tililtä.  
- Auton omistajalle hyvitetään auton käytöstä sovittu km-korvaus(=bensaraha). Hyvitys koskee koneen viemistä huoltoon, talvisäilytykseen tai muuta toimintaa kimpan koneen hyväksi.

**Kulujen tasaus**Kauden vaihtuessa jäsenten saldot lasketaan. Kaikki tehdyt työt lasketaan yhteen. Yhteenlasketusta summasta lasketaan keskiarvo. Yli keskiarvon tehdyt työt pienentävät ja alle keskiarvon jäävät työt lisäväät seuraavan vuoden hoitovastiketta. Yhden vuoden aikana hyvitettyjen töiden määrä ei voi ylittää yhden vuoden hoitovastiketta. Mahdollisia hoitovastikkeen ylittävien töiden hyvityksiä ei voi siirtää seuraavalle vuodelle.  
Vastikkeen laskusta tehdään laskukaava, jonka osakkaat hyväksyvät.